het schynt dat die van Bantam wel genegen syn haere peper tot Batavia te laten brengen, maer alsoo 6. reae voor t picol begeren, ende van onser zyde als noch niet meer als 5. realen Is geboden, blyft de Toevoer nae op hoope datter noch Joncq van China in Battavia souden mogen comen, als wanneer apparent Is, dat meer als 6 Realen t picol gelden sal, soo d'Engelen tot Bantam middel hadden soud noch hooger gedreven werden, naerden tijt sullen ons reguleren, Den 4en Martij is hier van Crevouhan aengecomen Een Cleijn Chinees Joncgien met advysen vanden Gouvr Nuijts van dato 4 februarij pasto waer door verstaen dat tot die tijt geen Schepen noch tydinghe van Japan hadden vnomen, ende alsoo alhier mede niet vernemen schijnt het seker te wesen, dat des Comps Schepen Erasmus, Woerden, ende de Vrede In Japan opgehouden te werden, tot groot nadeel ende schade vande Compe wy meenen dat de Middelen die daer syn wel thien tonnen Gouts bedragen.
TIs moeijelyck ende vdrietichdat in plaetse van goede Retouren van Japan ende Teyonhag te becomen aldaer In soo groote molestie vervallen dat alles, Volck, Schepen, Gelt, ende goederen op gehouden worden t is seker dat als des Comps. quaet gunstighe in Japan Maliguer mogen, ende de Rycx Raden haer de hant bieden, dat het voor donse niet wel mogelyck is de Japanders op Teyouhan varende buijten clachten te houden, doch in dese saecke schynt het dat d'onse in Teyonhan d'onlusten, schade, ende schande, wel hadden connen vermijden, maer alsoo tot noch toe niet wel geinformeert syn, connen geen seker advys noch oordeel vande saecke geven de Gouvr Nuyts schryft ons soo weynich bescheet niet tegenstaende In andere Nootloose discoursen breet genoech is, gelyck uEd: door nevensgaende missive sien sullen dat geen fondament daer wot connen vatten, jae dat het schynt hem selven schaemt om de grondige kennisse te communiceren.
Onder 't Volck wort gesecht, dat alsoo de Japanders die voorleden Jaer in Teyodhan geweest syn, de keyser van Japan claechden, dat hun door onse Natie groote schaede ende hinder Inde Negotie aengedaen was, ernstlyck daer by versoeckende, dat sijhe Mayt sulcx gelieffde te doen repareren, dat daer op van s'keysers wegen geantwoordt soude wesen